- NACRT PRIJEDLOGA

Na temelju članka 57. Zakona o porezu na dohodak („Narodne novine“, broj115/16, 106/18, 121/19, 32/20, 138/20, 151/22, 114/23 i 152/24), odredbe članka 2. stavka 1. Pravilnika o paušalnom oporezivanju djelatnosti iznajmljivanja i organiziranja smještaja u turizmu („Narodne novine,“ broj: 1/19, 1/20, 1/21, 156/22 i 1/24) te odredbe članka 32. stavak 1. točke 31. Statuta Grada Staroga Grada („Službeni glasnik Grada Staroga Grada“, broj: 12/09, 3/10, 4/13, 5/13, 6/18 i 2/20), *Gradsko vijeće Grada Staroga Grada*, na svojoj \_\_\_\_\_\_\_\_\_ sjednici održanoj dana \_\_\_\_\_\_\_\_\_\_ 2025. godine d o n o s i

***O D L U K U***

***o visini paušalnog poreza po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj na području Grada Staroga Grada***

* 1. **OPĆA ODREDBA**

**Članak 1.**

1. Ovom Odlukom utvrđuje se visina paušalnog poreza na dohodak po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj za fizičke osobe koje ostvaruju dohodak od iznajmljivanja kuća, stanova, soba i postelja te objekata za robinzonski smještaj putnicima i turistima i organiziranja kampova na području Grada Staroga Grada.
	1. **VISINA POREZA**

**Članak 2.**

1. Iznos godišnjeg paušalnog poreza na dohodak po osnovi iznajmljivanja kuća, stanova, soba i postelja putnicima i turistima utvrđuje se u visini od **100,00 €** po jednom krevetu.
2. Iznos godišnjeg paušalnog poreza na dohodak po smještajnoj jedinici u kampu odnosno po smještajnoj jedinici u objektu za robinzonski smještaj utvrđuje se u visini od **100,00 €** po jednoj smještajnoj jedinici.

* 1. **NADLEŽNO POREZNO TIJELO**

**Članak 3.**

1. Poslove u vezi s utvrđivanjem i naplatom paušalnog poreza na dohodak po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj obavljat će nadležna ustrojstvena jedinica Porezne uprave Ministarstva financija.
	1. **PRIJELAZNE I ZAVRŠNE ODREDBE**

**Članak 4.**

1. Ova Odluka stupa na snagu osmi dan od dana objave u „Službenom glasniku Grada Starog Grada“ i dostavit će se Ministarstvu financija, Poreznoj upravi u roku od osam dana od dana njezina donošenja radi objave na mrežnim stranicama Porezne uprave.

**Članak 5.**

1. Stupanjem na snagu ove Odluke prestaje važiti Odluka o visini paušalnog poreza za djelatnost iznajmljivanja i smještaja u turizmu za područje Grada Staroga Grada („Službeni glasnik Grada Staroga Grada“, broj: 8/23).



REPUBLIKA HRVATSKA

SPLITSKO-DALMATINSKA ŽUPANIJA



GRAD STARI GRAD

***G r a d s k o v i j e ć e***

KLASA: 334-01/25-01/01 PREDSJEDNIK

URBROJ: 2181-10-01-25- GRADSKOG VIJEĆA

Stari Grad, \_\_\_\_\_\_\_\_\_\_\_\_\_\_\_ 2025. godine *Teo Bratanić*